
Comisia pentru buget,

finanţe şi bănci

Bucureşti,        04.03.2003 

Nr. 62

AVIZ

asupra proiectului de Lege pentru completarea art. 3 din Ordonanţa Guvernului nr. 24/1992 privind stabilirea serviciilor consulare şi a taxelor percepute pentru prestarea acestora şi a 

art. 13 din Legea notarilor publici şi a activităţii notariale 

nr. 36/1995
Cu adresa nr. 1 din 3 februarie 2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru completarea art. 3 din Ordonanţa Guvernului nr. 24/1992 privind stabilirea serviciilor consulare şi a taxelor percepute pentru prestarea acestora şi a art. 13 din Legea notarilor publici şi a activităţii notariale nr. 36/1995.
In urma examinării, în şedinţa din data de 04.03.2003, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma prezentată de Guvern.

